1947թ-ին Չապլինը Սարոյանին հրավիրեց ներկա գտնվելու իր «Մսյո Վերդու» ֆիլմի պրեմիերային։ Երկու հանճարեղ տղամարդկանց կանայք՝ Ունա Օ’Նիլը և Քերոլ Մարկուսը մտերիմ ընկերուհիներ էին, ավելին՝ Չապլինի կին Ունան անմիջական մասնակցություն էր ունեցել Սարոյանի և Քերոլի սիրավեպն ամուսնության վերածելու գործում։ Թեպետ, ի տարբերություն Չապլինի և նրա երիտասարդ կնոջ, Սարոյանի և հրեական արմատներ ունեցող Քերոլի ամուսնական կյանքն անամպ ու համերաշխ չէր, սակայն նրանց հարաբերությունների պատմությունն ինքնին հետաքրքիր ու անկանխատեսելի է՝ մեծ գրողի արվեստի ու էության պես։